BLOODHUNTER

BLOODHUNTER é unha banda galega de metal extremo formada en 2008 polo guitarrista Dani Arcos. O seu repertorio inclúe influencias do death metal melódico e do metal extremo contemporáneo.

 Historia 

 Orixes (2008–2012) 
O grupo creouno en 2008 Dani Arcos como proxecto persoal. En 2012 incorporouse a vocalista Diva Satánica, o que supuxo un cambio cara a sonoridades máis extremas debido ao seu estilo vocal gutural.

 Primeiros lanzamentos e consolidación (2013–2015) 
En 2013 publicaron a súa primeira maqueta, The First Insurrection, coa que puideron completar a primeira formación estable.

En maio de 2014 editaron o seu primeiro álbum de estudio, Bloodhunter, producido por Daniel Cardoso e Pedro Mendes en Ultrasound Studios (Portugal). Participou como colaborador o guitarrista Marios Iliopoulos (Nightrage).

Durante esta etapa, o grupo actuou con bandas como Hemdale, Holy Moses, Avulsed, Ancient Rites, Rise to Fall e Aposento, e realizou a súa primeira xira estatal xunto a Nightrage e Methedras baixo o nome The Bloody Tour.

No verán de 2015 Dani Arcos participou no evento 100 Guitars From Hel en Finlandia, xunto a músicos como Alexi Laiho (Children of Bodom), Samy Elbanna (Lost Society) e Archie Cruz (Santa Cruz).

 Proxección dos medios e segundo álbum (2016–2019) 
En 2017 publicaron o seu segundo álbum, The End of Faith, producido por Álex Cappa en The Metal Factory Studios (Madrid). Inclúe unha versión do tema "Crystal Mountain" da banda Death, e presenta un son máis agresivo mantendo elementos melódicos. A xira de presentación incluíu festivais como Resurrection Fest, Leyendas del Rock, Rock the Coast e Otero Brutal Fest.

En 2018 publicaron un videoclip da versión do tema "I Want Out" de Helloween, coa colaboración do vocalista Leo Jiménez. Ese mesmo ano Diva Satánica participou no programa televisivo La Voz, converténdose na primeira concursante en empregar voz gutural no formato español. Foi escollida por Juanes e interpretaron temas adaptados ao seu estilo.

 Revisión da discografía e terceiro álbum (2020–2022) 
En 2020 reeditaron o seu primeiro álbum cun novo deseño gráfico e seis temas gravados en directo en Madrid durante a xira The Tour of Faith (2018–2019).

En 2022 publicaron o seu terceiro álbum, Knowledge Was the Price, con colaboracións de Tim “Ripper” Owens (ex-Judas Priest, ex-Iced Earth) e Rosalía Sairem (Therion). Tras o seu lanzamento, o grupo realizou unha ampla xira de presentación que incluíu dúas xiras por Asia, participación en festivais internacionais, e culminou coa súa presenza no Graspop Metal Meeting en 2025.

 Estilo musical 
O repertorio do grupo inclúe elementos de death metal melódico, metal extremo moderno e estruturas de tipo técnico. A instrumentación céntrase en guitarras con liñas melódicas e voces guturais. 

 Discografía 

 Álbums de estudo 

 Bloodhunter (2014) – Suspiria Records
 The End of Faith (2017) – Xtreem Music
 Knowledge Was the Price (2022) – Maldito Records

 Álbums en directo 

 Live in Madrid (2020) – CDMusic

 Demos 

 The First Insurrection (2013) – Autoeditado

 Colaboracións 

 Marios Iliopoulos (Nightrage): solo de guitarra en "Bring Me Horror" (2014)
 Leo Jiménez (ex-Saratoga, Stravaganzza): voz en "I Want Out" (2018)
 Tim "Ripper" Owens (KK's Priest, ex-Judas Priest, ex-Iced Earth): voz en "Never Let It Rest" (2022)
 Rosalía Sairem (Therion): voz en "The Forsaken Idol" (2022)
 Raúl Plaza (Celtian): baixo en "Knowledge Was the Price" (2022)

 Videoclips 
+CanciónÁlbumAnoEmbrace the Dark LightBloodhunter2014Dying Sun2015All These Souls Shall Serve... Forever!The End of Faith2017I Want Out2018A Twist of Fate to ComeKnowledge was the Price2022The Forsaken IdolNever Let it Rest

 Membros 
 Membros actuais 

 Diva Satánica – vocalista (2012 – presente)
 Dani Arcos – guitarra (2008 – presente)
 G. Starless – guitarra (2018 – presente)
 Adrián Perales – batería (2021 – presente)
 Fabián Tejeda – baixo (2023 – presente)

 Membros anteriores 

 Daniel Luces – baixo (2013 – 2023)
 Iván Phoghett - batería (2013 – 2016)
 Franco Carella - batería (2016)
 Marcelo Aires – batería (2017 – 2020)

 Cronoloxía 

 Notas 

 Véxase tamén 

 Ligazóns externas 
 BLOODHUNTER.net

Categoría:Grupos musicais de Galicia